‎สูญเสียพลังงานทั้งระบบเหรอ
‎ครับ
‎เครื่องกำเนิดไฟฟ้าฉุกเฉินใน ‎อาคารต้านแรงสั่นสะเทือนทำงานอยู่
‎แต่เครื่องกำเนิดไฟฟ้าสำคัญๆ ทุกเครื่อง ‎ในอาคารเครื่องปฏิกรณ์ขัดข้อง
‎องค์การความปลอดภัยทางนิวเคลียร์ ‎และอุตสาหกรรมเพิ่งได้รับแจ้งจากโทเอปโค
‎เสียหายจากน้ำเพราะสึนามิเหรอ
‎เรื่องนั้นเกิดขึ้นได้ยังไง
‎พื้นที่ชายฝั่งที่อาคารเครื่องปฏิกรณ์ตั้งอยู่
‎กับเนินเขาที่อาคารต้านแรงสั่นสะเทือนตั้งอยู่ ‎อยู่บนระดับความสูงต่างกัน
‎ต่างกันแค่ไหน
‎อาคารเครื่องปฏิกรณ์ ‎อยู่เหนือระดับน้ำทะเลสิบเมตร
‎ขณะที่อาคารต้านแรงสั่นสะเทือน ‎อยู่ที่ระดับสามสิบเมตร
‎เครื่องปั่นไฟทุกเครื่อง ‎ในอาคารเครื่องปฏิกรณ์ใช้ไม่ได้จริงเหรอ
‎คุณแค่ทำให้มันแห้งไม่ได้เหรอ
‎โทเอปโครายงานมาว่าอย่างนั้นครับ
‎โรงไฟฟ้านั่นมีเครื่องปั่นไฟกี่เครื่อง
‎ผมคิดว่าประมาณสิบเครื่องครับ
‎มันตั้งอยู่ที่ระดับความสูงเดียวกันหมดเลยเหรอ
‎เครื่องปั่นไฟจำนวนหนึ่ง ‎ตั้งอยู่เหนือระดับน้ำทะเลสิบเมตร
‎ผมไม่สนเรื่องตัวเลข!
‎เรากำลังถามว่ามีเครื่องไหนไหมที่ไม่เปียก!
‎ต้องให้ผมอธิบายจริงๆ เหรอ
‎ขอโทษด้วยครับ ผมจะยืนยันกับโทเอปโค
‎มีระบบหล่อเย็นที่ใช้การได้ ‎โดยไม่ต้องจ่ายไฟไหม
‎ขอผมพูดนะครับ… ระบบไอซี…
‎มีระบบควบแน่นแยกส่วน ‎ที่ปกติเรียกกันว่า "ไอโซคอน" อยู่
‎หนึ่งในเครื่องปฏิกรณ์ที่เก่ากว่าคือหน่วยที่หนึ่งนั้น ‎มีการติดตั้ง…
‎มันทำงานอยู่ไหม
‎เอกสารบอกว่ามันทำงานได้หลายชั่วโมง ‎โดยไม่มีพลังงานหล่อเลี้ยง
‎ผมไม่ได้ถามเรื่องนั้น!
‎ผมไม่สนว่าเอกสารเขียนว่ายังไง!
‎ผมอยากรู้เรื่องที่เกิดอยู่ตอนนี้!
‎ตอบคำถามมา!
‎เรื่องนั้น… เอ่อ…
‎ตามรายงานจากโทเอปโค ‎การที่ไฟดับหมายความว่า
‎- พวกเขาติดตามสถานะเครื่องปฏิกรณ์ไม่ได้… ‎- เครื่องปฏิกรณ์ได้รับการหล่อเย็นอยู่ไหม
‎ได้หรือไม่ได้
‎คุณเป็นผู้เชี่ยวชาญด้านนิวเคลียร์จริงเหรอ
‎ผมทำงานอยู่กระทรวงเศรษฐกิจครับ
‎คุณเรียนที่ไหน เอกวิทยาศาสตร์หรือเปล่า
‎เปล่าครับ ผมจบเศรษฐศาสตร์ ‎จากมหาวิทยาลัยโตเกียว
‎ท่านนายกฯ ครับ ‎พวกเขายังอยู่ในขั้นตอนการยืนยันข้อมูล
‎หาคนที่อย่างน้อยก็เข้าใจวิทยาศาสตร์มาให้ผม!
‎พูดกับเขาไปก็เปล่าประโยชน์
‎ที่ว่าการเมืองโอคุมะใช่ไหม
‎ผมคาวามุระจากโรงไฟฟ้า ‎พลังงานนิวเคลียร์ฟุกุชิมะไดอิจิครับ
‎ได้รับความเสียหายแค่ไหนครับ
‎เปล่าประโยชน์ ที่ว่าการเมืองนาราฮะ ‎โทมิโอกะ กับนามิเอะไม่รับสาย
‎- พยายามต่อไป ‎- ครับ
‎คุณได้ติดต่อกับทางฟุตาบะ ‎หรือที่ว่าการจังหวัดหรือเปล่า
‎ยังครับ
‎ผังการเดินท่อและอุปกรณ์ของหน่วยที่หนึ่งอยู่ไหน
‎นี่ครับ
‎นี่เป็นแผนภาพเส้นเดียวครับ
‎กระดานไวท์บอร์ดเต็มแล้ว ‎เอามาอีกสองกระดาน
‎- คิโนชิตะ ‎- อ๊ะ ผู้จัดการ
‎เกิดอะไรกับการตรวจสอบความปลอดภัย
‎ผมกำลังจะไปแจ้งพอดี
‎พนักงานปฏิบัติการสองคนหายตัวไปครับ
‎ระบบพีเอชเอสล่ม เราเลยติดต่อพวกเขาไม่ได้
‎พวกเขาชื่อทาคาฮิระกับคิริฮาระ
‎ทาคาฮิระกับคิริฮาระ จากหน่วยที่สี่เหรอ
‎ครับ
‎พวกเด็กๆ นั่น
‎มีคนบอกผมว่าพวกเขาลงไปชั้นใต้ดิน
‎ผมขอให้พนักงานหน่วยที่สี่ไปค้นหาแล้วครับ
‎บอกให้พวกเขาถือเป็นเรื่องสำคัญที่สุด
‎ครับ
‎- เอาไว้ข้างทีมฟื้นฟู ‎- โอเค
‎- อีกกระดานน่าจะเอาไว้ตรงนี้ ‎- ครับ
‎โอเค
‎(เครื่องปฏิกรณ์หน่วยที่หนึ่ง ‎ระดับน้ำ: ไม่ทราบ)
‎(ความดันเครื่องปฏิกรณ์นิวเคลียร์: ไม่ทราบ)
‎(ความดันถังบรรจุแท่งเชื้อเพลิงหลัก: ไม่ทราบ)
‎เราติดตามสถานะ ‎เครื่องปฏิกรณ์ไม่ได้เพราะไฟดับ
‎เละเทะสิ้นดี…
‎เราไม่รู้แม้กระทั่งระดับน้ำ ‎หรือระดับความดันเหรอ
‎ใช่ครับ
‎อย่างแรกสุดเลย เราต้องการพลังงาน
‎แจ้งสำนักงานใหญ่ให้ส่งเครื่องปั่นไฟเคลื่อนที่มา
‎ครับ
‎อ้อ อีกอย่างหนึ่ง!
‎เอ้อ… รถดับเพลิง!
‎รถดับเพลิงเหรอครับ
‎อืม
‎ในกรณีที่เรากู้พลังงานคืนไม่ได้
‎เราต้องหล่อเย็นเครื่องปฏิกรณ์ ‎ด้วยน้ำจากภายนอก
‎เข้าใจแล้วครับ
‎คือรถดับเพลิงของเราถูกสึนามิพัดไปใช่ไหมล่ะ
‎ผมจะติดต่อกับหน่วยดับเพลิงท้องถิ่น…
‎เดี๋ยว!
‎เมืองนี้เสียหายหนักแค่ไหน
‎ไม่แน่ใจครับ
‎แต่ผมคิดว่าน่าจะแย่พอดู
‎งั้นหน่วยดับเพลิงท้องถิ่นก็ต้องมีงานล้นมือแน่
‎สงสัยว่าพวกเขาคงแบ่งทรัพยากรมาไม่ได้
‎แล้วเราจะทำยังไงครับ
‎กองกำลังป้องกันตนเองมีรถดับเพลิงใช่ไหม
‎ลองถามพวกเขาดู
‎ขอความช่วยเหลือจากค่าย ‎กองกำลังป้องกันตนเองฟุกุชิมะกับค่ายโคริยามะ
‎- ผมจะให้ทางสำนักงานใหญ่ร้องขอไป ‎- อืม
‎(เครื่องปฏิกรณ์ 1-4 ‎ระดับน้ำและความดัน)
‎(ไม่ทราบ)
‎(วันวิบัติ)
‎(ตอนที่สอง)
‎เข้าใจแล้ว
‎เราจะรายงานผู้จัดการโยชิดะ ‎ทันทีที่รู้อะไรมากกว่านี้
‎ช่วยทีนะครับ
‎(โรงไฟฟ้าพลังงานนิวเคลียร์ฟุกุชิมะไดอิจิ ‎ห้องควบคุมหน่วยที่หนึ่งและสอง)
‎เป็นอะไรไหมครับ
‎ไม่เป็นไร
‎แล้วอุปกรณ์ล่ะ
‎หมดหวังครับ
‎ระดับน้ำเครื่องปฏิกรณ์ ความดันถังบรรจุ ‎แท่งเชื้อเพลิงหลัก ปริมาณรังสี
‎ไม่มีอะไรใช้ได้สักเครื่อง
‎ให้ตายสิ…
‎กำลังเกิดอะไรขึ้นในเครื่องปฏิกรณ์พวกนั้นนะ
‎มาตรวัดน้ำใช้แรงดันไฟ 20 โวลต์ใช่ไหม
‎คิดว่างั้นนะครับ
‎แบตเตอรี่รถสองลูกต่อตรงกับมาตรวัด ‎จะใช้การได้หรือเปล่า
‎มาลองดูกันครับ
‎- ได้ ‎- โอเค
‎- ทาคาฮาชิ จัดการทีได้ไหม ‎- ครับ
‎ระวังตัวด้วย ฟ้าเริ่มมืดแล้ว
‎ครับ
‎โอสุกิซัง เราจะต้องเติมน้ำเข้าไปใช่ไหมครับ
‎ผมบอกให้แน่ไม่ได้ถ้าไม่รู้อุณหภูมิและระดับน้ำ
‎แต่น่าจะเป็นแบบนั้นครับ
‎ถ้าระบบหล่อเย็นหยุดทำงาน
‎น้ำก็เป็นทางเดียวที่จะหล่อเย็นเครื่องปฏิกรณ์
‎ผมก็ว่างั้น
‎เราอาจควรเปิดวาล์วท่อฉีดน้ำ
‎มาจัดการกัน
‎ผมจะตรวจดูด้วยว่าปั๊มยังทำงานอยู่ไหม
‎(หน่วยที่หนึ่ง เอสบีโอ ‎15.40 พีเอสเอชล่ม)
‎(17.30 ความดันเครื่องปฏิกรณ์: ไม่ทราบ ‎ระดับน้ำ: ไม่ทราบ)
‎(ศูนย์บัญชาการตอบโต้ภัยพิบัติทางนิวเคลียร์)
‎เชิญครับท่าน
‎ผมขอประกาศสถานการณ์ฉุกเฉินทางนิวเคลียร์
‎นี่เป็นครั้งแรกในญี่ปุ่น
‎ผมอยากขอความร่วมมืออย่างเต็มที่จากทุกคน
‎ก่อนอื่น รองหัวหน้าศูนย์ ‎มีรายงานความคืบหน้าครับ
‎ครับ
‎เรื่องแรกสุด ถนนรอบศูนย์บัญชาการ ‎ตอบโต้ภัยพิบัติด้านนิวเคลียร์
‎ในเมืองโอคุมะ จังหวัดฟุกุชิมะ
‎ไม่สามารถเข้าถึงได้เพราะสึนามิ
‎พวกเขาไม่มีไฟฟ้าใช้
‎และไม่สามารถเข้าถึงระบบประชุมทางไกล ‎หรืออินเทอร์เน็ตได้
‎การสื่อสารรูปแบบเดียวที่ใช้ได้ ‎คือโทรศัพท์ดาวเทียมจำนวนหกเครื่อง
‎แล้วระบบรองรับการตอบโต้เหตุฉุกเฉินล่ะครับ
‎แน่ละครับว่าเพราะไม่มีไฟฟ้าใช้ ก็เลยใช้ไม่ได้
‎จุดสังเกตการณ์ทั้งหมดในฟุกุชิมะ ‎ได้รับความเสียหายจากแผ่นดินไหวเหมือนกัน
‎รถสังเกตการณ์ใช้การไม่ได้เพราะสภาพถนน
‎งั้นเราก็ไม่มีทางรู้สภาพในพื้นที่เลยเหรอครับ
‎ครับ
‎เราทำทุกอย่างที่ทำได้อยู่ ‎เพื่อรวบรวมข้อมูลให้ทันเหตุการณ์
‎(รองหัวหน้าศูนย์บัญชาการ)
‎(ที่ปรึกษาพิเศษนายกรัฐมนตรี)
‎(หัวหน้าศูนย์บัญชาการ)
‎คุณจะจัดการเรื่องนั้นไหวไหม
‎ระบบหล่อเย็นทำงานโดยใช้แบตเตอรี่ ‎ได้แค่แปดชั่วโมง ดังนั้น…
‎เราก็ต้องทำอะไรให้มากที่สุดเท่าที่ทำได้ ‎ก่อน 23.30 น.
‎ผมเห็นด้วยครับ
‎(กมธ.ด้านความปลอดภัยทางนิวเคลียร์ ‎ประธานมิเนงิชิ)
‎พ.ร.บ.มาตรการพิเศษ ‎เรื่องการเตรียมรับเหตุฉุกเฉินทางนิวเคลียร์
‎ระบุให้แจ้งประชาชนให้อพยพทันที
‎เราจะกำหนดเขตอพยพยังไงครับ
‎เขตอพยพ…
‎ในขณะนี้
‎เรายังไม่ได้รับรายงาน
‎เรื่องสารกัมมันตรังสีที่เป็นอันตราย ‎ต่ออาคารสถานที่หรือประชาชน
‎พลเมืองและผู้อยู่อาศัยในพื้นที่ดังกล่าว
‎ยังไม่จำเป็นต้องทำอะไรเป็นพิเศษในขณะนี้
‎นี่หมายความว่าแทนที่จะอพยพ
‎เรากำลังขอให้คนอยู่ในบ้านของตัวเอง ‎หรือที่อยู่ปัจจุบันต่อไป
‎พวกเขาประกาศสถานการณ์ฉุกเฉิน ‎แต่บอกคนไม่ให้อพยพเนี่ยนะ
‎นั่นมันขัดแย้งกันไม่ใช่เหรอ
‎พวกเขาไม่รู้ว่าเกิดอะไรขึ้น ‎เลยประกาศสถานการณ์ฉุกเฉินเผื่อๆ ไว้
‎ท่านนายกฯ ครับ!
‎ขอโทษครับ ท่านนายกฯ
‎ขอเวลาสักครู่ได้ไหม
‎มีอะไรเหรอ
‎หลังจากคุยกับโทเอปโคแล้ว
‎ดูเหมือนว่าถ้าไม่มีไฟเลี้ยงห้องควบคุม
‎พวกเขาจะต้องใช้เวลายืนยัน…
‎อย่าเพิ่งมาพูด!
‎ที่ปรึกษาไร้ประโยชน์แบบเขาช่วยอะไรเราไม่ได้
‎ผมจะกลับทำเนียบแล้ว
‎จากนี้ผมอยากให้ตัดสินใจกันในวงเล็กลง
‎ได้ครับ
‎แน่ใจเหรอครับว่า ‎ประชาชนปลอดภัยในบ้านตัวเอง
‎สถานการณ์ฉุกเฉินนี้ประกาศไว้ ‎เพื่อเป็นการป้องกันไว้ก่อนครับ
‎ในตอนนี้เรายังไม่มีรายงาน ‎การรั่วไหลของกัมมันตรังสี
‎หรืออันตรายจากการรั่วไหลของกัมมันตรังสี
‎รัฐบาลกำลังดำเนินการป้องกันทุกวิถีทาง ‎เพื่อเตรียมรับมือทุกสถานการณ์
‎เราแน่ใจเรื่องนี้เหรอ
‎นี่เป็นแค่การตอบสนองแบบขอไปที ‎ที่คนจะเอามาวิจารณ์เราทีหลัง
‎ก็ทำไมทางฟุกุชิมะไดอิจิ ‎ไม่ให้รายละเอียดอะไรเรามาเลยล่ะ
‎ผมไม่มีอะไรจะอัพเดทคุณครับ
‎คุณไม่รู้อะไรเลยจริงๆ เหรอ
‎เป็นไปไม่ได้ที่คุณจะไม่มีวิธีหาคำตอบเลย
‎กมธ.ด้านความปลอดภัยทางนิวเคลียร์ ‎เริ่มตั้งคำถามแล้ว
‎ขอโทษครับ
‎ทำอะไรสักอย่างเถอะ ได้ไหม
‎ผมบอกคณะกรรมาธิการว่าเราไม่รู้อะไรไม่ได้
‎เราจะทำทุกอย่างที่ทำได้ครับ แต่ตอนนี้
‎เราไม่ต่างจากลูกเรือบนเครื่องบิน ‎ที่บินโดยไม่เห็นข้อมูลอะไรเลย
‎เราไม่รู้ว่าเราบินอยู่สูงแค่ไหนหรือเร็วแค่ไหน
‎ทัศนวิสัยเป็นศูนย์
‎เรายังไม่รู้ระดับน้ำกับความดัน ‎ถังบรรจุแท่งเชื้อเพลิงหลักเลยเหรอ
‎ครับ
‎เราพยายามรวบรวมแบตเตอรี่ ‎มาจากรถของพนักงาน
‎แต่ทุกคนดูไม่เต็มใจนิดหน่อย
‎อืม ก็นั่นจะเป็นการสละ ‎วิธีเดียวที่พวกเขาจะกลับบ้านได้
‎(14.52 น. ระบบไอซีเริ่มทำงานอัตโนมัติ)
‎ระบบหล่อเย็น
‎ยังทำงานอยู่ใช่ไหม
‎ครับ ยังไงมันก็ควรเป็นแบบนั้น
‎นี่ครับ
‎ขอบใจ
‎คุณว่าในอาคารนั่นจะเป็นยังไง
‎ตราบเท่าที่เจ้านี่ยังไม่ดัง เราก็โอเค
‎นี่อะไรครับ
‎เครื่องจีเอ็มเหรอ
‎เครื่องวัดปริมาณรังสีเครื่องอื่นๆ ‎จมน้ำและใช้การไม่ได้
‎นี่เป็นแค่เครื่องเดียวที่เหลือ
‎ไม่พอก็ต้องพอละนะ
‎ก็แค่มีไว้ให้สบายใจ ใช่ไหมล่ะ
‎อีกเรื่องเดียวที่ต้องกังวลก็คือสึนามิอีกลูก
‎ที่บ่อกลางน่ะ
‎โทดะกับโทโดโรกิ
‎บอกว่าพวกเขาเกือบตาย
‎อืม
‎ผมส่งพนักงานระดับปฏิบัติการคนหนึ่งไปที่ดาดฟ้า
‎เขาจับตาดูคลื่นอยู่
‎ถ้าเขาเห็นสัญญาณสึนามิ เขาจะเตือนเราทันที
‎ถ้าเกิดสึนามิขึ้นอีกครั้ง
‎ระดับน้ำจะลดลงก่อน
‎ตราบเท่าที่เขายังเห็นน้ำนอกชายฝั่ง
‎คุณควรจะมีเวลาอยู่บ้างก่อนมันมาถึง
‎หวังว่าจะเป็นคนตาดีนะ
‎ผมขอให้โนซากิไป
‎เขาดูเหมือนจะตาดีจริงๆ
‎แต่ข้างบนนี้กลวงๆ นิดหน่อย
‎เขารู้จักสัญญาณของสึนามิด้วยเหรอ
‎จริงๆ นะ
‎งั้นเราควรออกไปกันเลยไหม
‎ครับ
‎ฝากด้วยนะ
‎(ฟุกุชิมะไดอิจิ ‎ดาดฟ้าอาคารสำรอง หน่วยที่หนึ่งและสอง)
‎(ฟุกุชิมะไดอิจิ ‎ภายในอาคารสำรอง หน่วยที่หนึ่งและสอง)
‎เรายังโอเคอยู่
‎ดีแล้ว
‎เขาจะวิ่งมารายงานเราใช่ไหม
‎หือ
‎ถ้าสึนามิมาน่ะ
‎อืม คิดว่างั้นนะ
‎ระบบพีเอชเอสล่มไปเพราะสึนามิลูกที่แล้ว
‎เขาก็ต้องวิ่งแหละ
‎เขาจะมาถึง
‎ทันเวลาจริงๆ เหรอ
‎เอ้อ…
‎เราไม่เป็นไร
‎(ฟุกุชิมะไดอิจิ ‎ในอาคารกังหัน หน่วยที่หนึ่ง)
‎โอเค ไปกันเถอะ
‎หนาวจัง
‎(ประตูคู่ หน่วยที่หนึ่ง ‎ฝั่งอาคารกังหัน)
‎(เข้าเขตอาคารเครื่องปฏิกรณ์นิวเคลียร์)
‎ท่าไม่ดีแล้ว
‎เครื่องจีเอ็มค่าทะลุขีดไปเลย
‎เผ่นเถอะ! เราต้องกลับไป!
‎ครับ
‎- เราเข้าไปไม่ถึง ‎- ไม่ดีเลย
‎- ดีใจที่กลับมานะ เอานี่ไปสิ ‎- ขอบคุณครับ
‎เรามีปัญหาแล้ว
‎ถ้าปริมาณรังสีสูงขนาดนั้นแล้ว
‎มันก็มีแต่จะยากขึ้นสำหรับเราที่จะต่อท่อฉีดน้ำ
‎ผมไปเอง
‎ไง ทุกคนคงเหนื่อยแล้วแน่
‎นี่มันวุ่นวายจริงๆ ว่าไหม
‎- ฟุรุซัง วันนี้คุณลาหยุดไม่ใช่เหรอ ‎- ครับ
‎ภรรยากับลูกชายผมอพยพไปศูนย์พักพิงแล้ว
‎ผมเลยคิดว่าจะมาที่นี่
‎ผมเก็บหน้ากากเต็มหน้ากับมาตรวัด ‎จากอาคารต้านแรงสั่นสะเทือนมา
‎ขอบคุณมากครับ
‎กองกำลังป้องกันตัวเอง ‎จะส่งรถดับเพลิงมาให้เราสองคัน
‎ถ้าเรากู้ระบบไฟคืนไม่ได้
‎เราจะเพิ่มคันที่ทิ้งไว้ที่โรงไฟฟ้า
‎แล้วก็ใช้ทั้งสามคันฉีดน้ำเข้าไปในเครื่องปฏิกรณ์
‎หาทางต่อท่อฉีดน้ำให้ผมด้วย
‎เราเริ่มเตรียมการกันแล้วครับ
‎ดีแล้ว โอเคๆ
‎คุณจะเปิดวาล์วกี่ตัว
‎ห้าครับ
‎ตรงไหน
‎ถ้าเรานับวาล์วย่อยๆ ด้วย ‎นั่นก็มีเกิน 10,000 ตัว
‎คุณหาวาล์วห้าตัวจากวาล์วเยอะขนาดนั้นเจอ ‎โดยไม่มีไฟส่องสว่างเหรอ
‎ฟุรุซังจะนำทางไปครับ
‎เข้าใจแล้ว ฟุรุซังสินะ
‎ดีจริงที่มีคนเก่าคนแก่อยู่ด้วย
‎ครับ
‎ปริมาณรังสีเพิ่มขึ้นอยู่หรือเปล่า
‎ค่าอยู่ที่ 0.2 มิลลิซีเวิร์ต ‎ในช่วง 30 นาทีที่ผ่านมาครับ
‎นั่นคือที่ทางเข้าอาคารหน่วยที่หนึ่ง
‎(กราฟปริมาณรังสี)
‎งั้นคุณก็อยู่ในอาคารนั่นได้อีกแค่ไม่กี่ชั่วโมง
‎มันเป็นการแข่งกับเวลา
‎ครับ
‎(ฟุกุชิมะไดอิจิ ‎ภายในอาคารสำรอง หน่วยที่หนึ่งและสอง)
‎มันดูเป็นไงบ้าง
‎เราน่าจะโอเค
‎(ฟุกุชิมะไดอิจิ ‎ภายในอาคารกังหัน หน่วยที่หนึ่ง)
‎(เขตควบคุม ‎เฉพาะบุคลากรที่ได้รับอนุญาต)
‎ปริมาณรังสีไม่เปลี่ยนแปลง
‎อืม
‎(ฟุกุชิมะไดอิจิ ‎ใกล้ทางเข้าอาคารเครื่องปฏิกรณ์หน่วยที่หนึ่ง)
‎มีอะไรเหรอครับ
‎เปล่า
‎ขอโทษที
‎ไม่มีอะไร
‎แค่แปลกใจนิดหน่อยน่ะ
‎ปลา
‎ใช่
‎เราอยู่ในเขตควบคุมรังสีไม่ใช่เหรอ
‎มีโคลนเต็มไปหมดเลย
‎นี่มัน
‎น้ำทะเล
‎(เข้าเขตอาคารเครื่องปฏิกรณ์นิวเคลียร์)
‎(ประตูคู่ หน่วยที่หนึ่ง ‎ฝั่งอาคารกังหัน)
‎ผมจะเปิดมันละนะ
‎ไม่ต้องห่วง
‎ต่อให้สึนามิมา
‎มันก็ไม่มาทันทีหรอก
‎เราจะมีเวลาพอให้หนี
‎ครับ
‎ปริมาณรังสีเป็นไงบ้าง
‎เรายังโอเคอยู่
‎ดีแล้ว
‎ไปต่อกันเถอะ
‎ยังโอเค
‎เปิดละนะ
‎(ด้านนี้คือฝั่งอาคารเครื่องปฏิกรณ์นิวเคลียร์)
‎(ประตูคู่ หน่วยที่หนึ่ง ‎ฝั่งเครื่องปฏิกรณ์)
‎เราโอเค
‎(ฟุกุชิมะไดอิจิ ‎ภายในอาคารเครื่องปฏิกรณ์หน่วยที่หนึ่ง)
‎ทุกอย่างโอเค
‎วาล์วหมายเลข 365
‎วาล์วหมายเลข 365…
‎ทราบแล้ว!
‎ขอโทษครับที่ใช้เวลานาน
‎- รีบต่อมันกันเถอะ ‎- ครับ
‎ระวังด้วย!
‎ขอโทษครับ!
‎โอเคหรือเปล่า
‎- ครับ ‎- ไม่เป็นไรครับ
‎ตรงนั้น!
‎น่าจะเป็นวาล์วตัวสุดท้ายแล้ว
‎ลุยกันเลย
‎- ไปกันได้แล้ว! ‎- ครับ
‎ครับ
‎ขึ้นไปกัน
‎วาล์วหมายเลข… 25 เอ
‎25 เอ เปิดละนะ!
‎บิด!
‎เอาละ
‎ปริมาณรังสี!
‎ปริมาณรังสี
‎อยู่ที่ 13 มิลลิซีเวิร์ตครับ!
‎เร็วเข้า!
‎- เชื่อมต่อแบตเตอรี่แล้วครับ ‎- ทำได้ดีมาก
‎ผมได้ค่าระดับน้ำแล้วครับ!
‎เป็นไงบ้าง
‎ที่จริงมัน…
‎ท่านนายกฯ ไม่ต้องไปอยู่ที่ ‎ศูนย์จัดการภัยพิบัติหรอกเหรอ
‎ถ้าท่านเก็บตัวอยู่ในทำเนียบต่อไป ‎จะไม่รวบรวมข้อมูลยากเหรอ
‎มีคำสั่งให้รายงานตรงมาที่ทำเนียบ
‎ท่านนายกฯ ครับ!
‎มีแฟกซ์มาถึงสำนักงานใหญ่โทเอปโค ‎จากผู้จัดการโยชิดะของฟุกุชิมะไดอิจิ
‎พวกเขารู้สถานะเครื่องปฏิกรณ์แล้ว
‎มันว่าไงบ้าง
‎ผมจะอ่านแฟกซ์ให้ฟังนะครับ
‎"เวลาจนกว่าหน่วยที่สองจะถึงทีเอเอฟ…"
‎ทีเอเอฟคือจุดที่เครื่องปฏิกรณ์น้ำหมด
‎และแท่งเชื้อเพลิงเริ่มโผล่ออกมา
‎"คาดการณ์ว่าจะถึงจุดทีเอเอฟ ‎ที่เวลาประมาณ 21.40 น."
‎21.40 น. เหรอ
‎"เชื้อเพลิงนิวเคลียร์จะเริ่มเสื่อมสภาพ
‎ที่เวลาประมาณ 22.20 น."
‎"ถังความดันเครื่องปฏิกรณ์
‎จะเสียหายที่เวลาประมาณ 23.50 น."
‎ในอีกไม่ถึงชั่วโมง
‎เชื้อเพลิงนิวเคลียร์จะเริ่มรั่วไหลเหรอ
‎ครับ
‎ถังความดันเครื่องปฏิกรณ์ ‎จะแตกก่อนเที่ยงคืนจริงเหรอ
‎รายงานนี้ส่งต่อไปที่องค์การความปลอดภัย ‎ทางนิวเคลียร์และอุตสาหกรรมแล้ว
‎- จะให้ตามตัวผอ.วากิยะไหมครับ ‎- ช่างเขา!
‎ที่สำคัญกว่านั้น ‎คือบอกโทเอปโคให้ให้ข้อมูลเราเพิ่ม
‎ระบบหล่อเย็นทำงานอยู่หรือเปล่า
‎ทำไมน้ำในเครื่องปฏิกรณ์ถึงหมด
‎นั่นแปลว่ารังสีจะเริ่มรั่วไหลคืนนี้เหรอ
‎เราเพิ่งบอกประชาชนไปว่า ‎พวกเขาควรอยู่กับบ้าน
‎เรื่องนี้เกิดขึ้นได้ยังไง
‎นี่ เดี๋ยวก่อน!
‎เราไม่เหลือเวลาแล้ว!
‎ทำไมเราถึงไม่มีข้อมูลที่ชัดเจนกว่านี้
‎เครื่องกำเนิดไฟฟ้าเคลื่อนที่อยู่ไหน
‎ถ้าการจราจรติดขัด ก็ให้พลเรือนหลีกทางให้สิ!
‎ใช้รถตำรวจหรืออะไรก็ได้
‎แค่หาแหล่งพลังงานไปรองรับฟุกุชิมะ!
‎ครับท่าน
‎ออกคำสั่งอพยพ
‎ครับ
‎ผมจะเตรียมการแถลงข่าว
‎อ้อ คุณมิเนงิชิ
‎เขตอพยพควรกว้างแค่ไหน
‎หา
‎จังหวัดฟุกุชิมะเพิ่งออกคำสั่งอพยพ ‎ของตัวเองมาเมื่อกี้นี้
‎โดยมีเขตรัศมีสองกิโลเมตร
‎ทางรัฐบาลควรทำยังไง
‎พวกเรากมธ.ด้านความปลอดภัยทางนิวเคลียร์ ‎ได้รับข้อมูลไม่เพียงพอ
‎ควรให้องค์การความปลอดภัยทางนิวเคลียร์ ‎และอุตสาหกรรมตัดสินใจครับ
‎คุณมิเนงิชิ…
‎ระหว่างการฝึกซ้อมตามปกติ
‎ปกติแล้วใช้รัศมีสามกิโลเมตร
‎"ตามปกติ…"
‎ถ้าอย่างนั้นก็ใช้รัศมีสามกิโลเมตรแล้วกันครับ
‎มีการประกาศเขตอพยพ
‎ภายในรัศมีสามกิโลเมตร ‎จากโรงไฟฟ้าฟุกุชิมะไดอิจิ
‎ผู้อยู่อาศัยในเขตดังกล่าวควรเตรียมอพยพทันที
‎เมื่อสองชั่วโมงก่อน ‎คุณบอกว่าไม่ต้องทำอะไรเป็นพิเศษ
‎คุณสั่งให้คนอยู่ที่บ้าน
‎มีปัญหาอะไรหรือเปล่าครับ
‎มีปัญหาอะไรเรื่องรังสีหรือเปล่าคะ
‎เราแค่อยากดำเนินมาตรการป้องกัน ‎ทั้งหมดที่จำเป็นไว้ก่อนครับ
‎ไม่มีอะไรมากกว่านั้น
‎นี่เป็นการเตรียมการ เผื่อเกิดเหตุอะไรขึ้น
‎"เผื่อ" อะไรครับ ‎มีความเป็นไปได้เหรอครับที่รังสีจะรั่วไหล
‎ในสถานการณ์แบบนี้
‎สิ่งสำคัญคือเราต้อง ‎นึกถึงสภาพการณ์ที่เลวร้ายที่สุดไว้เสมอ
‎และเตรียมตัวรับมือล่วงหน้า
‎จากมุมมองนั้น เราจึง…
‎(หัวหน้าเลขาธิการคณะรัฐมนตรี ซาโนะ)
‎เข้าใจแล้ว งั้นฟุรุซังกับคนอื่นๆ ก็ทำสำเร็จ
‎ครับ
‎พวกเขาเปิดวาล์วทั้งหมดแล้ว
‎แต่ปริมาณรังสีสูงขึ้นอย่างรวดเร็ว
‎พวกเขาเกือบออกมาไม่ทัน
‎อืม…
‎กลับเข้าไปข้างในไม่ได้แล้วสินะ
‎ในอาคารเครื่องปฏิกรณ์นั่น
‎เอพีดีสูงเกิน 0.8 มิลลิซีเวิร์ต ‎ภายในเวลาแค่ไม่กี่นาทีครับ
‎เข้าใจแล้ว
‎จากนี้ไป อาคารนั่นถือเป็นเขตหวงห้าม
‎ถึงอย่างนั้น เราก็ทำภารกิจจำเป็น ‎พวกนั้นสำเร็จแล้ว
‎ทันทีที่รถดับเพลิงมา เราก็เริ่มฉีดน้ำได้เลย
‎อืม…
‎(21.30 น. รถดับเพลิงกองกำลังป้องกันตนเอง ‎ออกจากค่ายโคริยามะ)
‎(หาทางเลี่ยง ‎เนื่องจากถนนสายหลักถูกตัดขาด)
‎มีอะไรหรือเปล่าครับ
‎ผมขอบคุณพวกคุณทุกคนมากๆ นะ
‎ฝากบอกต่อให้ฟุรุซังกับคนอื่นๆ รู้ด้วย
‎ปัญหาคือรถดับเพลิง ‎ของกองกำลังป้องกันตนเองยังไม่มา
‎แผ่นดินไหวทำให้ถนนสายหลักใช้การไม่ได้
‎ส่วนรถดับเพลิงของเราน่ะ ‎โรงรถมีแต่ซากปรักหักพังรายล้อมจนเข้าไม่ถึง
‎ผมรู้ว่าพวกคุณทำงานหนักเพื่อต่อแนวท่อนั่น
‎แต่เรายังไม่มีวิธีสูบน้ำเลย
‎ระดับความดันเมื่อเวลา 21.50 น.
‎7.2 เมกะปาสคาล
‎อืม ช่วยไม่ได้นี่ครับ
‎อืม
‎เครื่องกำเนิดไฟฟ้าเคลื่อนที่มาแล้วครับ!
‎คิตะนิฮงอิเล็กทริก ‎ส่งเครื่องกำเนิดไฟฟ้าแรงสูงแบบติดรถมา
‎เครื่องปั่นไฟเคลื่อนที่เพิ่งมาถึง
‎อืม เข้าใจแล้ว
‎(แท่งเชื้อเพลิงนิวเคลียร์เริ่มเสื่อมสภาพ ‎เวลา 22.20 น.)
‎ครับ ผมรู้
‎แต่เราไม่มีเวลา
‎ครับ
‎เครื่องปั่นไฟเคลื่อนที่ไปถึงโรงไฟฟ้าแล้วครับ!
‎เดี๋ยวผมโทรกลับ
‎งั้นเหรอ
‎ทำดีมาก
‎ฮัลโหล มีคนบอกผมว่า ‎เครื่องปั่นไฟเคลื่อนที่เพิ่งไปถึง
‎(21.50 น. ‎เครื่องปั่นไฟเคลื่อนที่มาถึงหนึ่งเครื่อง)
‎ต้องใช้เวลานานแค่ไหนครับ
‎เรื่องนั้น… ก็ยังเดายากอยู่
‎เราหาสวิตช์บอร์ดที่ใช้งานได้เจอหรือยังครับ
‎เราหาอยู่ตั้งแต่ก่อนมันมาถึงแล้ว
‎แต่ส่วนใหญ่เสียหายเพราะน้ำทะเล เลยช้า
‎น้ำทะเลเหรอครับ
‎ถ้าเราไม่ระวัง ความนำไฟฟ้านั่น ‎อาจทำให้ไฟดูดตายได้
‎ใช่เลย
‎(ฟุกุชิมะไดอิจิ ‎ถนนใกล้อาคารเครื่องปฏิกรณ์)
‎แรงดันไฟฟ้าไม่ถูกต้องเหรอ
‎บริษัทไฟฟ้าไม่มีอุปกรณ์ที่แรงดันตรงกันได้ยังไง
‎เครื่องกำเนิดไฟฟ้าแรงสูงเคลื่อนที่นั่น ‎แรงดัน 6,000 โวลต์ครับ
‎เรากะจะลดแรงดันไฟฟ้าลงเหลือ 500
‎เพื่อเชื่อมต่อมันเข้ากับระบบหล่อเย็น
‎แต่การลดแรงดันไฟฟ้าต้องอาศัย ‎การเชื่อมต่อเข้ากับสวิตช์บอร์ดของโรงไฟฟ้า
‎งั้นก็ต่อมันเข้ากับสวิตช์บอร์ดสิ!
‎เอ่อ…
‎ผมเองก็…
‎คิดอยู่แล้วว่าเราจะต้องเชื่อมต่อกับสวิตช์บอร์ด
‎แล้วก็มีสวิตช์บอร์ด 70 ตู้อยู่ในโรงไฟฟ้านั่น
‎แต่มันถูกน้ำทะเลท่วมเพราะสึนามิ
‎และแน่ละครับว่าต้องทดสอบดูทีละตู้ ‎เพื่อดูว่าตู้ไหนยังใช้งานได้
‎(เวลาคาดการณ์การเสื่อมสภาพของเชื้อเพลิง ‎22.20 น.)
‎เชื้อเพลิงนิวเคลียร์
‎กำลังจะเริ่มหลอมละลาย
‎คำบรรยายโดย พรรษพร ชโลธร